L-istemma araldika tal-Federazzjoni Russa li naraw illum hija me ħ uda minn arma oħra, sewwasew dik tal-Imperu Russu li ġie imneħħi mis-setgħa bir-Rivoluzzjoni Russa fl-1917 u minn dak iż-żmien spiċċat ukoll l-arma tal-Imperu. Wara l-kriżi kostituzzjonali tal-1993, ir-Russja biddlet l-arma tagħha u bdiet tuża arma ġdida li tixbaħ lil dik ta' qabel ir-rivoluzzjoni. Minkejja li sa minn żmien Ivan III li mexxa r-Russja bejn l-1462 u l-1505, din l-arma kienet modifikata aktar minn darba, l-istemma attwali hija derivata minn dik oriġinali. Din turi ajkla b'żewġt irjus u tarka fuq sidirha, liema tarka ġġib fuqha lil San Ġorġ fuq iż-żiemel. L-ajkla hija inkurunata u għandha l-ġwienaħ miftuħin u f' sie minnhom għandha x-xettru u fl-oħra g ħ andha globu imperjali. L-ajkla b' żewġt irjus hija simbolu li nsibuh użat sa minn żmien l-Imperu Biżantin (c. 330 – 1204). It-tifsira ta' dan is-simbolu huwa li l-Imperatur għandu s-setgħa kemm fuq ħwejjeġ materjali kif ukoll fuq ħwejjeġ reliġjużi. Fil-fatt bosta imperaturi kienu jiddeċiedu huma liema fidi jħaddnu is-sudditi tagħhom. Hekk għamel per eżempju Karlu Manju, imperatur tas-Sagru Imperu Ruman bejn is-sena 800 u 815 u l-istess ħaġa ordna r-Re Enriku VIII, li rrenja fuq l-Ingilterra bejn l-1509 sakemm miet fl-1547. Dan meta kisirha ma' Ruma u waqqaf il-Knisja Anglikana sar il-Kap tal-Knisja u ordna li s-sudditti jid ħ lu f' din i-Knisja ġdida. Intant fuq l-arma tar-Russja nistgħu ngħidu li l-forma tal-ajkla li nsibu llum hija bħalma konna nsibu fl-arma ta' Pietru l-Kbir li bejn Tżar u Imperatur mexxa r-Russja bejn l-1682 u l-1721. Id-differ nza ewlenija hija biss fil-lewn. F' dik tal-Imperatur konna naraw l-ajkla sewda filwaqt f' dik tal-Fe razzjoni Russa hija ta lewn dehbi. L-elementi prinċipali f din l-arma dejjem k nu l-ajkla u San Ġorġ. L-arma ttwali kienet iddisinjata mill-artist tal-araldika minn Leningrad (illum San Pietruburgu) Yevgeny Ukhnalyov (1931 - ). L-arma saret uffiċjali fit-30 Novembru, 1993 b' digriet presidenzjali ta' Boris Yeltsin u affermata permezz ta' liġi federali ffirmata mill- resident Vladimir Putin fl- 20 Diċembru, 2000. Il-kuruna jew aħjar it-tliet kuruni magħqudin li nsibu fuq l-irjus tal-ajkla, llum ma għadhomx simboli imperjali imma jissimbolizzaw l-għaqda u s-sovranità tar-Russja fuq ir-reġjuni kollha tal-federazzjoni. Ix-xettru u l-globu bis-salib fuqu, li qabel kien iffisser is-setgħa tal-Kristjaneżmu, illum tħallew fl-arma g ħ ax huma simboli tradizzjonali fl-araldika u jfissru awtorità u poter ovran. Dawn is-simboli fis-sewwa kollha huma simboli ta' monarkija u r-Russja llum ma hijiex aktar monarkija. Għal dan il-fatt oġġezzjonaw il-Komunisti Russi u qalu li l-arma ma għadniex ikollha simboli imperjalisti jew monarkiċi. Madanakollu dawn is-simboli arardiċi baqgħu jidhru fl-arma. L-istemma nazzjonali Russa nistgħu ngħidu li għaddiet minn tliet fażijiet u bidliet. L-ewwel fażi kienet dik tal-Imperu fejn dejjem konna naraw l-ajkla bit-tarka li ġġib lil San Ġorġ fuqha. Dan is-simbolu jmur lura sal-1472 meta Ivan Vasilyevich, magħruf bħala Ivan il-Kbir jew Ivan III, beda juża l-ajkla b' żewġt irjus u San Ġorġ fuq iż-żiemel jissielet mad-dragun bħala s-siġill tiegħu. Minbarra s-siġill din l-arma saret ukoll l-istemma tal-pajjiż. Bejn l-1721 u l-1917, jiġifieri żmien l-Imperu Russu, kien hemm tliet verżjonijiet ta' din l-arma. L-ewwel waħda kienet l-aktar waħda elaborata li kienet turi l-arma bl-ajkla sewda u San Ġorġ miżmuma minn żewġ anġli u mdawra bil-ħmistax-il arma tat-territorji li kienu jiffurmaw l-Imperu. Fuq l-arma ċentrali kien jidher baldakkin bil-kliem li jfisser "Alla huwa magħna". It-tieni verżjoni hija l-istess bħall-ewwel waħda imma mingħajr il-parti ta' fuq. F'din l-arma jidhru disa' arem ta' territorji Russi. Jidher ukoll il-kliem li jidher fuq l-arma l-oħra. It-tielet verżjoni insibu l-ajkla b' San Ġorġ u arem ta' tmien territorji li din id-darba ma humiex imdawrin mal-arma imma nsibuhom fuq il-ġwienaħ tal-ajkla. Hemm xi varjanti oħrajn li għandhom xi differenzi żgħar skont iż-żmien jew l-artist tal-araldika li jkun pittirhom imma dejjem jidhru l-ajkla u San Ġorġ. Fl-1917 id-dinja rat bosta avvenimenti. Ir-Russja ħarġet mill-ewwel gwerra dinjija li kienet ilha sejra sa mill-1914. F' dik is-sena l-Amerika daħlet fil-gwerra. Fit-13 ta' Mejju ta' dik is-sena il-Madonna dehert għall-ewwel darba lil tliet tifal f' Cova da Ira ġewwa Fatima fil-Portugall. Dik is-sena r-Russja rat sensiela ta' rivoluzzjonijiet. Fi Frar seħħet rivoluzjoni f' San Pietruburgu. Lenin reġa lura lejn pajjiżu u nistgħu ngħidu li l-qofol tar-rivoluzzjoni Bolxevista seħħet bejn is-7 u t-8 ta'Ottubru. Fl-1918, bil-ħolqien tar-Repubblika Soċjalista Federali Sovjetika l-arma tar-Russja bdiet turi l-minġel u l-martell u l-istilla ħamra. Wara x-xoljiment tal-Unjoni Sovjetika fl-1991, l-arma Russa reġgħet bdiet turi lil San Ġorġ fuq iż-żiemel jissielet mad-dragun. Minkejja li l-Komuniżmu ħadem biex ineħħi kull sens reliġjuż minn qalb u ruħ il-poplu, xorta waħda meta dan spiċċa, il-poplu għażel simbolu li fih element reliġjuż, il-qaddis Ġorġi. Dan l-artiklu deher fil-programm tal-festa San Gorg Ħal Qormi 2015, tal-Għaqda tan-Nar 23 ta' April
San Ġorġ fuq l-arma Nazzjonali tar-Russja.